Diari Oficial de la Generalitat Valenciana


Sumari del DOGV 3493, del 12-05-1999 (1999/3240)

ACORD de 16 de novembre de 1998, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries de Tàrbena.
-----------------------------------------------------------------------------------------------------------------------------------------------------------------

### Dades del document

Número de DOGV
:   3493

Data del DOGV
:   12-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3240


Data del document
:   16-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Tàrbena
    * pla d'urbanisme

ACORD de 16 de novembre de 1998, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries de Tàrbena. [1999/X3240]
  
Vist l'expedient de referència i de conformitat amb els següents
  
Antecedents de fet
  
Primer
  
L'ajuntament, en la sessió plenària del dia 23 de juliol de 1998, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 16 de juny de 1998, i en un dels diaris de major difusió provincial de data 19 de maig de 1998, i es va presentar una al·legació, que es va estimar.
  
Segon
  
La documentació està integrada per una memòria informativa i justificativa, plans d'ordenació vigent i modificació proposada.
  
Tercer
  
Aquest expedient té com a objecte el canvi de qualificació d'uns terrenys en sòl urbà, amb una superfície total de 7.255 m², d'ús residencial a ús dotacional. Alhora, es pretén suprimir el traçat del vial que es desplega al llarg dels mencionats terrenys.
  
La modificació es justifica en la necessitat de dotar el municipi d'uns serveis inexistents en l'actualitat consistents en centre sociocultural, una pista esportiva, una àrea de serveis forestals i un aparcament. Així mateix la major part dels terrenys són propietat de l'ajuntament (té el 75% d'una superfície de 6.632 m² amb una opció de compra del 25% restant, que s'executarà). L'adquisició de terrenys per a completar l'àmbit d'actuació s'adequarà als requisits de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Quart
  
La Comissió Informativa de la Comissió Territorial d'Urbanisme d'Alacant, en sessió celebrada el 6 de novembre de 1998, va emetre un informe sobre el projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Consideracions tecnicojurídiques
  
Primera
  
La tramitació ha estat correcta, conforme al que estableixen els articles 38 i següents, per remissió de l'article 55.1 de la LRAU.
  
Segona
  
La documentació està completa, als efectes del compliment del que preceptua l'article 27 de la LRAU, si bé s'haurà d'adjuntar document de refosa per tal de reemplaçar la documentació antiga, segons el que disposa l'article 28 de la LRAU.
  
Tercera
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
La modificació suposa disminució d'aprofitament lucratiu privat, per la qual cosa no es consideren les mesures compensatòries necessàries per a mantenir la proporció i qualitat de les dotacions públiques previstes, d'acord amb el que estableix l'article 55.3 de la LRAU. Per tot això no s'observen obstacles per a l'aprovació de la modificació.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i altres disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual núm. 2 de les Normes Subsidiàries de Planejament de Tàrbena, condicionant la seua publicació i per tant l'eficàcia del dit acord a l'aportació de document de refosa per a la substitució de la documentació antiga.
  
Amb data 26 de febrer de 1999, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme, en sessió de 16 de novembre de 1998, pel qual es va aprovar definitivament l'expedient de referència, supeditant la publicació al compliment d'unes condicions, així com la documentació presentada per l'ajuntament amb data 19 de febrer de 1999, que compleix en tots els extrems el referit acord de la Comissió, resolc:
  
Ordenar la immediata publicació del mencionat acord d'aprovació definitiva en el Diari Oficial de la Generalitat Valenciana, a efectes de l'entrada en vigor, conforme al que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 16 de novembre de 1998.- El president de la Comissió Territorial d'Urbanisme: Fernando Modrego Caballero.